Komisijos sprendimas
1989 m. vasario 10 d.
papildantis Tarybos direktyvos 82/894/EEB dėl pranešimo apie gyvūnų ligas Bendrijoje priedus
(89/162/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1982 m. gruodžio 21 d. Tarybos direktyvą 82/894/EEB dėl pranešimo apie gyvūnų ligas Bendrijoje [1] su pakeitimais, padarytais Reglamentu (EEB) Nr. 3768/85 [2], ypač į jos 5 straipsnio 2 dalį,
kadangi epidemiologinė būklė dėl tam tikrų ligų, nepriskirtų Direktyvos 82/894/EEB taikymo sričiai, galėtų kelti papildomą pavojų Bendrijos bandoms;
kadangi dėl to papildomos ligos turi būti įrašytos į ligų, apie kurias būtina pranešti, sąrašą;
kadangi taip pat reikės papildomos ir dar nepateiktos informacijos dėl tų ligų apimtų veislių;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyva 82/894/EEB iš dalies keičiama taip:
1) I priedas papildomas taip:
"Afrikinė arklių liga
Vezikulinis stomatitas
Smulkiųjų atrajotojų maras
Rifto slėnio karštinė
Žvynelinė
Avių ir ožkų raupai
Infekcinė hematopoetinė nekrozė";
2) II priedo 1 dalies 7, 8 ir 9 eilučių pabaiga papildoma taip:
"f) arklinių šeimos gyvūnai g) žuvys h) laukinių gyvūnų veislės".
2 straipsnis
Šis sprendimas skirtas valstybėms narėms.
Priimta Briuselyje, 1989 m. vasario 10 d.